Merak

Merak (aksara Bali: ᬫᭂᬭᬓ᭄) utawi mayura inggih punika spésiés kedis ring génus pavo miwah Afropavo saking kaluwarga Phasianidae. Kedis merak muani madué bulu ikud sané ageng miwah becik sané prasida kakebatang miwah kaangen mikatin merak lua.

Wenten tigang spésiés merak kalih saking Asia miwah asiki saking Afrika. Merak saking Asia inggih punika Merak India (Pavo cristatus) saking subwenua India, miwah Merak gadang (Pavo muticus) saking Asia kelod-kangin. Merak saking Afrika inggih punika Merak kongo (Afropavo congensis) sané katemuin wantah ring cekungan Kongo.

 Bulu 
Merak india madué bulu mawarna warni, nanging akehan mawarna gadang miwah pelung metalik. Merak gadang madué bulu mawarna gadang miwah perunggu. Ring makakalih spesies punika merak muani miwah lua agengnyané pateh nanging sané lua nenten madué bulu ikud sané becik miwah mahkota. Bulu ikud merak madué mata sané dangan kacingakin ritkala merak ngebatin ikudnyane.

 Galeri 

 Cingak malih 

 Merak India (Pavo cristatus)
 Merak gadang (Pavo muticus)
 Merak kongo (Afropavo congensis)

 Pustaka 

Kategori:Paksi
Kategori:Paksi ring Asia